proxectonos/corpus_dominio_legal_administrativo_tmp huggingface dataset:
16/11/2011 | Administración LocalMunicipal
Narón
Secretaría
Corrección de erros do anuncio de “Aprobación inicial do Proxecto técnico das obras de “Urbanización da rúa “D” do polígono das Lagoas” no Concello de Narón

Dectectouse un erro no anuncio publicado no BOP Nº 212 do día 8 de novembro de 2011, relativo á exposición pública da aprobación inicial do Proxecto técnico das obras de “URBANIZACIÓN DA RÚA “D” DO POLÍGONO DAS LAGOAS”, consistente no nome do redactor do devandito proxecto, xa que a persoa redactora é a arquitecta Dona Choumicha Blank Bounouh. Narón, 9 de novembro de 2011 O ALCALDE Asdo. José M. Blanco Suárez
16/11/2011 | Administración LocalMunicipal
Noia
Rendas
Anuncio exposición ao público aprobación provisional de modificación das Ordenanzas fiscais número 13 e 25

De conformidade co disposto no art.17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o fin de que os interesados poidan examinar o expediente e presentar as reclamacións que estimen oportunas, anúnciase que o Concello, en sesión plenaria de data 28/10/2011, adoptou, entre outros, os seguintes acordos: -Aprobación provisional de modificación ordenanza fiscal número 25, reguladora da Taxa pola prestación do servizo da piscina municipal. -Aprobación provisional de modificación da ordenanza fiscal número 13, reguladora da Taxa por entrada de vehículos a través das beirarrúas e as reservas da vía pública para aparcamentos, carga e decarga de mercadorías de calquera clase. Os anteriores acordos provisionais así como o texto completo das ordenanzas modificadas expoñeranse ao público durante un prazo de trinta días hábiles, no taboleiro de anuncios deste Concello. Noia, a 07 de Novembro de 2.011 O alcalde Asdo: Rafael García Guerrero
16/11/2011 | Administración LocalMunicipal
Laxe
Conta xeral do exercizo de 2010

Ditaminada pola Comisión Especial de Contas deste Concello e de conformidade co establecido no artigo 212.3 do Texto refundido da Lei reguladora das facendas locais aprobado polo Real decreto lexislativo 2/2004 do 5 de marzo, exponse ao público a Conta Xeral do exercizo 2010 deste concello. A devandita conta quedará exposta por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, durante os cales e oito (8) máis, os interesados poderán presentar as reclamacións, reparos ou observacións que estimen oportunas. Laxe, 8 de novembro de 2011 O alcalde, Antonio Carracedo Sacedón
16/11/2011 | Administración LocalMunicipal
Curtis
Licenza de actividade de bazar

Neste concello tramítase o expediente para a concesión de licenza de actividade de bazar, no baixo número 2, da praza de España en Teixeiro, solicitada por dona Mª Luisa García Martínez, o que se fai público para que quen se considere afectado pola actividade poida examinalo e achegar, se é o caso as alegacións ou observacións que considere convenientes, durante o prazo de 10 días, a contar dende o seguinte á inserción deste anuncio no BOP. Teixeiro, Curtis, 31 de outubro de 2011 O alcalde, Javier Francisco Caínzos Vázquez
16/11/2011 | Administración LocalMunicipal
Abegondo
Aprobación incial expediente modificción de crédito 28/2011

En sesión celebrada o 11 de setembro, o Pleno do Concello de Abegondo acordou a aprobación inicial do expediente de modificación de crédito 28/2011, suplemento de crédito. En aplicación do artigo 177.2 do TRLRFL aprobado por R. D. Lexislativo 2/2004, de 5 de marzo, o citado expediente estará exposto o público na secretaría do concello durante un prazo de 15 días, a contar dende o seguinte a inserción deste anuncio no BOP, durante os que os interesados poderán examinalo e presentar reclamacións ante o Pleno. No seu caso, e transcorrido o citado plazo sen se recibir reclamacións a aprobación incial entenderase definitiva Abegondo, 11 de novembro de 2011. O alcalde José A. Santiso Miramontes
16/11/2011 | Administración LocalMunicipal
Cariño
Notificación a interesados sen domicilio coñecido

Sendo sido imposible a realización da notificación do DECRETO DA ALCALDÍA Nº 555/2011 en relación á vivenda con risco de colapso situada no lg. de Figueiroa s/n, con referencia catastral 1215904NJ9411N0001GP, aos herdeiros da familia Martínez Díaz por descoñecerse a dirección de notificación, procedese a publicación no Boletín Oficial da Provincia, aos efectos do artigo 59.5 da Lei 30/1992, do 26 de novembro, de Réxime xurídico das administracións públicas e procedemento administrativo común. Cariño, 08 de Novembro de 2011 A alcaldesa Purificación Seixido Gómez
16/11/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23318 Benigno Sánchez López (Sobrado)

Mihaela Monica Block Palud, con DNI33131985W, solicita de Augas de Galicia un caudal de 0,27 litros/segundo de augas subterráneas procedente do subsolo da parcela 120 do polígono catastral 32, denominada Cortiña no lugar de Lodeiro, parroquia de Codesoso (San Miguel), Concello de Sobrado, con destino principal ao subministro da estabulación gandeira. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23318 As características do aproveitamento son: SOLICITANTE: Mihaela Monica Block Palud CAUDAL: 0,27 litros/segundo DESTINO: uso gandeiro e doméstico de instalacións na parcela 120 ORIXE: captación A e B de augas subterráneas LUGAR: Lodeiro de Abaixo PARROQUIA: Codesoso (San Miguel) CONCELLO: Sobrado (A Coruña) A captación A é un pozo artesán de escasa profundidade, que remata nunha tapa cega agochada no interior da parcela 120, a uns 10 m das cortes da explotación; mentres que a B trátase dun pozo de barrena a 35 m do anterior cara a zona do acceso principal a explotación, lindeiro cunha das paredes do palleiro. Dende estas dúas captacións a auga distribúese por toda a instalación mediante tubos de 40 mm a partir dun depósito de formigón dun compartimento sito na parcela 116 do mesmo polígono a uns 170 m da captación B en dirección Norte. A alimentación do depósito é un tubo de 32 mm e recorre as devanditas parcelas así como o camiño público de Lodeiro cara ao Picoto. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 3 de novembro de 2011 O xefe do Servizo Territorial da Zona Galicia Centro Francisco Lucio Pilar Ana Mnatsakanyan Mars
16/11/2011 | Administración LocalMunicipal
Toques
Modificación Ordenanzas Fiscais

O Concello de Toques, en sesión ordinaria celebrada polo Pleno municipal o día dez de novembro de dous mil once, e por maioría absoluta do número legal de membros, adoptou o acordo de proceder á modificación das seguintes ordenanzas fiscais: - Ordenanza fiscal reguladora do imposto de vehículos de tracción mecánica. - Ordenanza fiscal reguladora da taxa por suministro de auga potable. - Ordenanza fiscal reguladora da taxa por utilización do pavillón polideportivo municipal. - Ordenanza fiscal reguladora da taxa por recollida de lixo. - Ordenanza fiscal reguladora da taxa por ocupación do subsolo, solo e voo da vía pública. O que se fai público para que durante o prazo de trinta días, contados dende o seguinte ao da publicación do presente edicto no Boletín Oficial da Provincia, poidan examinarse os expedientes, e, no seu caso, formular as reclamacións que se estimen pertinentes. Toques, 10 de noviembre de 2011 El Alcalde Fdo.: Jorge Francisco Calvo Pestonit
16/11/2011 | Administración LocalMunicipal
Narón
Secretaría
Listaxe definitiva de admitidos/as e excluídos/as para a provisión dun posto de traballo de oficial da Policía Local

Unha vez finalizado o prazo de presentación de reclamacións para tomar parte no proceso selectivo para a provisión en propiedade dun posto de traballo de persoal funcionario, oficial da Policía Local, correspondente á convocatoria específica publicada no BOP n.º 92 de 16-05-2011, e BOE n.º 214 de data 06-09-2011, esta Alcaldía, en virtude das facultades conferidas pola lexislación vixente: RESOLVE: PRIMEIRO.–Aproba-la seguinte lista definitiva de aspirantes admitidos/as e excluídos/as para a provisión dun posto de traballo de oficial da Policía Local. Admitido/as: Excluidos: ninguén. SEGUNDO.–Proceder á designación nominal dos membros, titulares e suplentes do tribunal que xulgará o posto de traballo de oficial da Policía local, que serán os seguintes: TERCEIRO.–O tribunal constituirase o día 25 de novembro de 2011, ás 9.30 horas, no terceiro andar da Casa do Concello de Narón. CUARTO.–O aspirante deberá presentarse o día 28 de novembro de 2011, ás 10.00 horas, no segundo andar da Casa do Concello, para a celebración do primeiro exercizo. QUINTO.–Non se permitirá nos recintos onde se celebren os exercizos o acceso e tenencia de teléfonos móviles, axendas electrónicas ou calquera outro material ou instrumento do que poidan valerse os/as aspirantes ás probas na realización dos exercizos. SEXTO.–Os sucesivos anuncios relacionados con esta convocatoria serán publicados exclusivamente no taboleiro de edictos do Concello e na páxina web, naron. es, sen prexuízo da publicación no Boletín Oficial ou boletíns oficiais do nomeamento dos/as aspirantes definitivamente seleccionados/as. Narón, 08 de novembro de 2011. Ante min (Dou fe da identidade do asinante) O ALCALDE-PRESIDENTE O SECRETARIO XERAL Asdo. JOSÉ M. BLANCO SUÁREZ Asdo. ALFONSO DE PRADO FERNÁNDEZ-CANTELI
16/11/2011 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento aberto referencia As-27/2011

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-27/2011.2. Obxecto do contrato: vixilancia no parque de Bens. Duración: dous anos, prorrogables por dous máis.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 125.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.°. 7. Clasificación: los licitadores deben ostentar la clasificación siguiente: Grupo M, subgrupo 2, categoría A.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 3 de novembro de 2011. O ALCALDE, P. D. A Tte. alcalde responsable de Facenda e Administración Pública Asdo.: Rosa M.ª Gallego Neira
16/11/2011 | Administración LocalMunicipal
Fisterra
Orzamento

Quedando definitivamente aprobado polo Pleno da Corporación, na sesión do día 4 de outubro de 2011, o presuposto para o exercicio económico de 2011, en cumprimento do que dispón o artigo 150.3 da Lei 39/88, do 28 de decembro, faise público que dito presuposto ascende tanto no estado de gastos como no estado de ingresos á cantidade de dous millóns seiscentos corenta e seis mil vinte e tres euros con tres céntimos (2.646.023,03 €), correspondendo a cada capítulo as cantidades que a continuación se expresan, segundo o seguinte detalle: ESTADO DE GASTOS ESTADO DE INGRESOS CADRO ORGÁNICO DESTE CONCELLO DE FISTERRA ANO DE 2011 A) POSTOS DE TRABALLO RESERVADOS A FUNCIONARIOS DE CARREIRA B) POSTOS DE TRABALLO SUXEITOS Á LEXISLACIÓN LABORAL DE ACTIVIDADE PERMANENTE COMPLETA C) DE ACTIVIDADE TEMPORAL E/OU ADICACIÓN PARCIAL Fisterra, 7 de novembro de 2011. ALCALDE-PRESIDENTE O SECRETARIO-INTERVENTOR José Manuel Traba Fernández Editha Gilaranz Tobeñas
29/11/2011 | Administración LocalMunicipal
Betanzos
Baixas de oficio no padrón municipal de habitantes - expte.4/11

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 24 de outubro do 2011: “En relación á comprobación de residencia de ciudadanos empadroados neste concello, que se relacionan máis abaixo e segundo as averiguacións realizadas polos axentes dependentes da miña autoridade, resulta que non viven nos enderezos correspondentes, descoñecéndose o domicilio actual. En consecuencia, vista a lexislación vixente na materia, especialmente a prevista nos arts.54 e 72 do Regulamento de Poboación e Demarcación Territorial, aprobado por RD 1690/86 e modificado por RD 2612/96, polo presente, 1º.- Incoar expediente de baixa de oficio as personas que se relacionan a continuación por incumpri-lo requisito previsto no apartado 1 do art.54 do citado Regulamento. AHMED EL GOUMY Rúa Rosalía de Castro, 5-3º CONSTANTIN BOGDAN MARCOS Rúa Rosalía de Castro, 5-3º MARITA LINA BALOG Rúa Rosalía de Castro, 5-3º JOSE RAMON LOPEZ GONZALEZ Rúa Rosalía de Castro, 26-2º A LIONIZIO BACHOSQUI CARNEIRO Venela Campo, 6-3º LENKA PORUBSKA Lg. Loureiros, 8 - Brabío MARCELA NAE Rúa Mariñas, 3-3º D ADRIAN STOICA Rúa Mariñas, 3-3º D E. A. S. (menor de idade) Rúa Mariñas, 3-3º D 2º.- Poñe-lo expediente de manifesto ó interesado en trámite de audiencia para que, no prazo de quince días a contar dende o seguinte á recepción deste escrito, alegue e presente os documentos e xustificacións que estime pertinentes de acordo co art.59.4 da Lei 30/1992 de 26 de novembro (BOE do día 27/11/92), do Réxime Xurídico das Administracións Públicas e do Procedemento Adminstrativo Común”. Betanzos, 21 de novembro do 2011 O secretario Asdo.: Cristóbal Víctor Fraga Bermejo
29/11/2011 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de resolución de alegacións de expedientes sancionadores en materia de tráfico

Acto que se notifica: resolucións de alegacións de expedientes en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de Réxime xurídico das administracións públicas e do procedemento administrativo común, por non terse podido practicar notificación no último enderezo coñecido, fanse públicas as seguintes notificacións de resolución de alegacións de expedientes sancionadores en materia de tráfico polas que se comunica que esta Alcaldía á vista das dilixencias practicadas acordou dictar resolución sancionadora e dar por concluídos os respectivos expedientes. O interesado deberá facer efectiva a sanción dentro dos 15 días hábiles seguintes á data da súa firmeza, coa advertencia de que, de non facelo, procederase ao seu cobro pola vía de constrinximento incrementando a sanción cos recargos establecidos no artigo 28 da Lei 58/2003, do 17 decembro, xeral tributaria, e, no seu caso, cos correspondentes xuros de mora, artigo 21.2 RD 320/94, do 25 de febreiro, polo que se aproba o Regulamento do procedemento sancionador en materia de tráfico, circulación de vehículos a motor e seguridade vial). Contra esta resolución que esgota a vía administrativa poderá interpoñer recurso de reposición ante o Alcalde no prazo dun mes, ou recurso contencioso administrativo ante o Xulgado Contencioso-Administrativo de Santiago no prazo de dous meses, contados a partires do día seguinte ao da publicación deste anuncio, sen perxuízo de que o interesado poida exercitar calquera outro recurso que estime procedente. En Santiago, a 15 de novembro do 2011. O ALCALDE PD (Decreto de delegación 5 de xullo de 2011) Asdo. O CONCELLEIRO DELEGADO DE TRÁFICO ASDO. D. JOSÉ ALBINO VÁZQUEZ ALDREY
29/11/2011 | Administración LocalMunicipal
Muxía
Aprobación de proxectos de obra

Aprobados por decreto da Alcaldía os proxectos de obra a continuación mencionados, quedan expostos ao público durante o período regulamentario a efectos de posibles reclamacións. – Abastecemento de auga aos lugares da Grixa, Vilastose e Casanova desde depósito de Fonte Pedriña (Dumbría). – Ampliación de rede secundaria de abastecemento entre Viseo e O Seixo. Muxía, 15 de novembro de 2011. O alcalde Félix Porto Serantes
29/11/2011 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Expediente de modificación de créditos 4/2011

Na sesión plenaria celebrada o día 25 de novembro de 2011, a Corporación provincial acordou aprobar inicialmente o expediente de modificación de créditos n.º 4/2011. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 25 de novembro de 2011. O PRESIDENTE O SECRETARIO XERAL Asdo.: Diego Calvo Pouso Asdo.: José Luis Almau Supervía
29/11/2011 | Administración LocalMunicipal
Vimianzo
Aprobación do padrón fiscal da taxa polo subministro de auga e sumidoiro correspondente ao terceiro trimestre do período impositivo de 2011

Aprobación do padrón fiscal da taxa polo subministro de auga e sumidoiro correspondente ao terceiro trimestre do período impositivo de 2011 Con data 22/11/2011 por esta Alcaldía apróbase inicialmente o padrón fiscal da taxa polo subministro de auga e sumidoiro correspondente ao 3.º trimestre do período impositivo de 2011 por un importe total de 85.991,00 euros. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 29 de novembro de 2011 ata o día 30 de xaneiro de 2012. O pagamento farase efectivo nas oficinas municipais do concello de Vimianzo, sita na praza do Concello, 6, Vimianzo, de luns a venres, das 9 ás 14 horas. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Vimianzo, 22 de novembro de 2011. O alcalde Manuel Antelo Pazos
29/11/2011 | Administración LocalMunicipal
Santa Comba
Conta xeral 2010

CONTA XERAL 2010 Formulada e rendida a conta xeral desta entidade correspondente ao exercicio de 2010, integrada polas contas e estados a que fan referencia os artigos 208 do RDL 2/2004, do 5 de marzo, aprobatorio do texto refundido da Lei reguladora das facendas locais, e informada pola Comisión Especial de Contas e Facenda na sesión celebrada o día 21 de novembro de 2011, exponse ao público cos documentos que a xustifican, na Secretaría deste Concello, polo prazo de quince (15) días soltos, que comezarán a contar a partir do día seguinte ao da inserción do presente edicto no Boletín Oficial da Provincia, co obxecto que os interesados lexítimos poidan examinala e formular por escrito os reparos e observacións que estimen pertinentes durante o dito prazo de exposición, e os oito (8) días seguintes, de conformidade co disposto no artigo 212.3 do citado texto legal e demais disposicións concordantes vixentes. No caso de presentarse, as reclamacións e reparos formulados someteranse ao Pleno da Corporación para a súa resolución. Santa Comba, 21 de novembro de 2011. O ALCALDE-PRESIDENTE Asdo.: Antonio M. Landeira Gallardo
29/11/2011 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio procedemento aberto referencia C-3/2011

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: C-3/2011 2. Obxecto do contrato: concesión da xestión do servizo de retirada, transporte e eliminación de vehículos abandonados que fosen declarados residuo. Duración: dous anos prorrogables por dous máis.3. Tramitación: ordinaria. Procedemento: aberto con diversos criterios de valoración.4. Canon anual mínimo: véxase prego de cláusulas administrativas.5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 16 de novembro de 2011 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
29/11/2011 | Administración LocalMunicipal
As Pontes de García Rodríguez
Contratación
Anuncio de licitación do contrato do servizo de telefonía fixa e móbil para o Concello das Pontes de García Rodríguez

Aprobados na Xunta de Goberno Local de data 2 de setembro de 2011 o expediente e os pregos de cláusulas administrativas particulares e de prescripcións técnicas que rexerán o contrato do servizo de telefonía fixa e móbil para o concello das Pontes de García Rodríguez por procedemento aberto e múltiples criterios de adxudicación, publícase o correspondente anuncio de licitación. É obxecto deste procedemento aberto a contratación do servizo de telefonía fixa e móbil para o concello das Pontes de García Rodríguez. O contrato terá unha duración de dous (2) anos prorrogables por outros dous. O prezo do contrato é de 136.000 € (112.698,72 € + 23.301,28 € de IVE). Provisional.- Non se esixe. Definitiva.- 5% do importe de adxudicación (IVE excluído). O prazo será de quince (15) días naturais contados a partir do seguinte ó da publicación do último anuncio de licitación no Boletín Oficial da Provincia ou Diario Oficial de Galicia. A partir do día seguinte ó da inserción deste anuncio do BOP ou DOG, os licitadores terán á súa disposición os pregos de cláusulas administrativas particulares e de prescripcións técnicas, de luns a venres en horario de nove a dúas, no Rexistro Xeral. Asemade, estarán a disposición de tódolos interesados no perfil do contratante do órgano de contratación na dirección www.aspontes.com.Gastos de anuncios.- O adxudicatario estará obrigado a pagar tódolos gastos de publicación de anuncios de licitación e adxudicación e demais indicados no prego. As Pontes de García Rodríguez, 16 de novembro de 2011 O alcalde Valentín González Formoso
29/11/2011 | Administración LocalMunicipal
Brión
Exposición pública de expediente de modificación de créditos

O Pleno do Concello, en sesión de data 25 de novembro de 2011, aprobou inicialmente o expediente de modificación de créditos MC 28/2011, de créditos extraordinarios e suplementos de crédito financiado con cargo a remanente líquido de tesourería para gastos xerais e con cargo a anulacións ou baixas doutras partidas. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións, o acordo entenderase definitivamente adoptado, debendo publicarse dita modificacion resumida por capítulos no BOP e no taboleiro de anuncios do Concello. Brión, 25 de novembro de 2011. O alcalde Asdo. José Luis García García
29/11/2011 | Administración LocalMunicipal
Malpica de Bergantiños
Secretaría
Resolución da Alcaldía n.º 1064/2011 de delegación no tenente-alcalde por ausencia do alcalde

O Alcalde do Concello de Malpica de Bergantiños, con data de 16 de novembro do ano actual, ditou a resolución que a continuación se transcribe: 1 Considerando que por parte do Sr. Alcalde está previsto ausentarse do término municipal o día 22 de novembro por ter que desprazarse fora do término municipal por asuntos municipais.1 Logo de ver que mediante a Resolución da Alcaldía nº 566 de 2011, foron nomeados os Tenentes de Alcalde que de acordo co establecido no artigo 47 do ROF, corresponde a estes: “sustituir na totalidade das funcións e por orden do seu nomeamento ao Sr. Alcalde, nos casos de ausencia, enfermidade (.). Sendo preciso a expresa delegación por parte do Alcalde que debe cumprir os requisitos establecidos no apartado 1 e 2 do artigo 44 do ROF. En base o anteriormente exposto e conforme ao establecido na Lei 7/1985, de 2 de abril de e no Regulamento de Organización, Funcionamento e Réxime Xurídico das Entidades Locais aprobado por Real Decreto 2568/86 esta Alcaldía 1º Dispoñer que durante a miña ausencia na Alcaldía me sustituia Don Edmundas Briñol Teckchandani, 1º Tenente de Alcalde.2º Notificar persoalmente a presente resolución ao interesado 3º Dar conta ó Pleno da Corporación desta Resolución na próxima sesión que se celebre 4º Publicar esta resolución no Boletín Oficial da Provincia, en cumprimento do disposto polo art.44.2 do ROF, asi como no taboleiro de anuncios do Concello, sen perxuicio da súa efectividade dende o día seguinte ao da firma da resolución polo Alcalde. Malpica de Bergantiños, 16 de novembro de 2011” O alcalde Eduardo Parga Veiga
29/11/2011 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio procedemento aberto referencia As-35/2011

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-35/2011 2. Obxecto do contrato: Actualización do inventario do arboredo urbano e a xestión integral deste. Duración: catro anos prorrogables por dous máis.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 77.930 € anuais (TVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 16 de novembro de 2011 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
29/11/2011 | Administración LocalMunicipal
Boiro
Caducidade de inscrición padroal

Mediante resolucións da Alcaldía de datas 13 e 20 de setembro e 17 de outubro, acordouse a declaración de caducidade e a baixa no padrón de habitantes dos estranxeiros non comunitarios sen autorización de residencia permanente relacionados a continuación, de acordo co establecido na Lei orgánica 14/2003, do 20 de novembro, de reforma, entre outras, da Lei orgánica 4/2000, do 11 de xaneiro, sobre dereitos e libertades dos estranxeiros en España e a súa integración social e da Lei 7/1985, do 2 de abril, reguladora das bases do réxime local. Resultando fallido o intento de notificación persoal, publícase este anuncio para dar por notificada a resolución ás persoas indicadas. Boiro, 18 de novembro de 2011. O alcalde Asdo. Juan José Dieste Ortigueira
29/11/2011 | Administración LocalMunicipal
Arteixo
Servizos Económicos
Aprobación inicial da modificación das bases de execución do orzamento 2011

O Pleno deste Concello, en sesión ordinaria celebrada en data 24 de novembro de 2011, aprobou a modificación da base 35ª das de execución do orzamento vixente. En cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, exponse ó público, durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello. En Arteixo, o 25 de novembro de 2011. Asdo.- Carlos Calvelo Martínez Alcalde-Presidente
29/11/2011 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de requirimento de identificación do condutor de expedientes sancionadores en materia de tráfico

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública notificación dos requerimientos de identificación do condutor dos vehículos denunciados por infraccións de tráfico dos expedientes sancionadores en materia de tráfico e seguridade vial que se indican, instruídos pola Unidade de Sancións do Departamento de Seguridade Cidadá e Circulación Vial do Concello de Santiago de Compostela, por non poderse practicar a notificación no último enderezo coñecido. Ao amparo do establecido no artigo 9. bis 1a) do RD 339/1990, do 2 de marzo, sobre a Lei de tráfico, requírese ao denunciado que se cita, titular do vehículo obxeto da denuncia, para que identifique ao condutor no momento da infracción, no prazo de 15 días naturais a partir da presente publicación. No caso de non atender o presente requirimento (ou facelo de forma non veraz) no prazo indicado será sancionado como autor dunha infracción moi grave prevista no artigo 65.5j). Os expedientes obran no Departamento de Xestión de Multas deste Concello. A identificación poderá realizarse dirixindo un escrito co nome, apelidos e o número do permiso de conducir ou licencia de conducción que permita a súa identificación no Rexistro de Condutores así como o enderezo completo do mesmo a efecto de notificacións, ao Rexistro Xeral do Concello de Santiago ou ben a través dos rexistros auxiliares do Concello ou en calquera outro lugar dos previstos no artigo 38 da Lei 30/1992, de réxime xurídico das administracións públicas e procedemento administrativo común. Santiago, a 15 de novembro de 2011. XEFE DA UNIDADE DE TRAMITACIÓN DE DENUNCIAS D. STEFAN SORIN REGNIER VILAVERDE
29/11/2011 | Administración LocalMunicipal
Dodro
Aprobación inicial de modificación de ordenanza fiscal

O Pleno do Concello de Dodro, en sesión extraordinaria de data 18 de novembro de 2011, por unanimidade, aprobou inicialmente a modificación da seguinte ordenanza fiscal: - Modificación do artigo 5 da ordenanza fiscal núm.10 reguladora da taxa pola recollida do lixo. De conformidade co disposto no artigo 17, números 1 e 2, do Texto refundido da lei reguladora de facendas locais, sométese a información pública durante o prazo de 30 días, a contar desde o seguinte ao da publicación do presente anuncio no BOP, para que os interesados poidan formular as alegacións que estimen oportunas. De non se presentar alegacións, esta modificación da ordenanza entenderase aprobada definitivamente. Dodro, 22 de novembro de 2011 O alcalde Valentín Alfonsín Somoza
29/11/2011 | Administración LocalMunicipal
Mugardos
Anuncio delegación da presidencia do consello escolar municipal

O sr. alcalde-presidente do Concello de Mugardos dictou, con data 16.11.2011, a resolución que de seguido se transcribe: Alcalde-Presidente D. Xosé Fernández Barcia En exercicio das atribucións que me outorgan o artigo 2, punto 2.1.- do Regulamento de funcionamento do Consello Escolar Municipal de Mugardos, aprobado polo Concello pleno en sesión celebrada o 26.11.1999, pola presente RESOLVO: Primeiro.- Delegar a presidencia do Consello escolar municipal en: Dª. Mónica Mª Fernández Linares; Concelleira de Benestar Social, Igualdade, Sanidade, Ensino e Política Lingüística. Segundo.- Dar conta, da presente resolución, ao Pleno da Corporación na primeira sesión que éste celebre, notificarase persoalmente á interesada para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma. O mando e asino en Mugardos a dezaseis de novembro do ano dous mil once.” Mugardos, 17 de novembro de 2011 O alcalde Xose Fernández Barcia
29/11/2011 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Modificación da base 49 das de execución do orzamento provincial do exercicio 2011

Na sesión plenaria ordinaria celebrada o día 25 de novembro de 2011, a Corporación provincial acordou aprobar inicialmente a modificación da base 49 das de execución do orzamento provincial do exercicio 2011. O dito expediente quedará de manifesto na Secretaria Xeral desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, entenderase definitivamente aprobada, de acordo co disposto no artigo 20.1 do R. D. 500/90, do 20 de abril. A Coruña, 25 de novembro de 2011. O PRESIDENTE O SECRETARIO XERAL Asdo.: Diego Calvo Pouso Asdo.: José Luis Almau Supervía
29/11/2011 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de resolución de recursos de reposición de expedientes sancionadores en materia de tráfico

Acto que se notifica de resolucións de recursos de reposición de expedientes en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, por non terse podido practicar notificación no último enderezo coñecido, fanse públicas as seguintes notificacións de resolución de recursos de reposición de expedientes sancionadores en materia de tráfico polas que se comunica que esta Alcaldía á vista das dilixencias practicadas acordou dictar resolución sancionadora desestimatoria dos recursos de reposición e dar por concluídos os respectivos expedientes. O interesado deberá facer efectiva a sanción dentro dos 15 días hábiles seguintes á data da súa firmeza, coa advertencia de que, de non facelo, procederase ao seu cobro pola vía de constrinximento incrementando a sanción cos recargos establecidos no artigo 28 da Lei 58/2003, do 17 decembro, xeral tributaria e, no seu caso, cos correspondentes xuros de mora, artigo 21.2 RD 320/94, do 25 de febreiro, polo que se aproba o Regulamento do procedemento sancionador en materia de tráfico, circulación de vehículos a motor e seguridade vial). Contra esta resolución, que esgota a vía administrativa, pode interpoñer recurso contencioso-administrativo ante o Xulgado Contencioso-Administrativo de Santiago de Compostela no prazo de dous meses, contados a partires do día seguinte ao da publicación deste anuncio, sen perxuízo de que o interesado poida exercitar calquera outro recurso que estime procedente. En Santiago a 15 de novembro do 2011. O ALCALDE PD (Decreto de Delegación 5 de xullo de 2011) Asdo. O CONCELLEIRO DELEGADO DE TRÁFICO ASDO. D. JOSE ALBINO VAZQUEZ ALDREY
29/11/2011 | Administración LocalMunicipal
Irixoa
Aprobación definitiva modificación do orzamento 8-2011

Aprobado o expediente de modificación orzamentaria nº 8/2011, mediante acordo plenario do 26-10-2011 (definitivo ao non presentarse reclamacións), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei Reguladora das Facendas Locais. Irixoa, 23 de novembro de 2011 O alcalde Antonio Deibe Sanmartín
29/11/2011 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de denuncias de expedientes sancionadores en materia de tráfico

Notificación de inicio de expedientes sancionadores en materia de tráfico De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública notificación do inicio dos expedientes sancionadores en materia de tráfico e seguridade vial que se indican, instruidos pola Unidade de Sancións do Departamento de Seguridade Cidadá e Circulación Vial do Concello de Santiago de Compostela, por non poderse practicar a notificación no último enderezo coñecido. Os expedientes obran no Departamento de Xestión de Multas deste Concello. O interesado dispón dun prazo de 20 días naturais, contados a partires do día seguinte ó da publicación deste anuncio, para presentar por escrito no rexistro do Concello ou de calquera outra administración publica, as alegacións que na súa defensa xulguen conveniente, aportando todos os documentos ou probas que consideren oportunos. O pago da multa poderá facerse efectivo dentro dos vinte días naturais seguintes a publicación deste edicto cunha reducción do 50% sobre a contía fixada. Para poder facer dito pago e preciso carta de pago que será emitida na oficina de Xestión de Multas (rúa Galeras, n.º 13-baixo, 15705 Santiago de Compostela). Dito pago implicará a renuncia a formular alegacións e a terminación do procedemento sen necesidade de ditar resolución expresa. Santiago, a 15 de novembro de 2011. XEFE DA UNIDADE DE TRAMITACIÓN DE DENUNCIAS D. CARLOS FIAMMA ZUBITUR OULGOUR
29/11/2011 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Provinciais
Aprobación da 3ª fase da anualidade 2011 do Plan de cooperación cos concellos (PCC) 2008/2011

O Pleno da Deputación Provincial da Coruña, na sesión ordinaria que tivo lugar o vinte e cinco de novembro de dous mil once (25/11/2011), acordou a aprobación do asunto que de seguido se menciona: O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Provinciais. A Coruña, 25 de novembro de 2011 O presidente O secretario Diego Calvo Pouso José Luis Almau Supervía
09/11/2011 | Administración LocalMunicipal
Oleiros
Área Económica
Aprobación definitiva da modificación de créditos número 3/2011

APROBACIÓN DEFINITIVA DE MODIFICACIÓN DE CRÉDITOS Aprobada definitivamente a modificación de créditos núm.3/2011 sobre o orzamento do Concello de Oleiros correspondente ao exercicio 2011, de aprobación de crédito extraordinario (Expte.2011/MCPL03), por importe de 17.889,09 euros. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.192, do 6 de outubro de 2011, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Oleiros, 27 de outubro de 2011. O ALCALDE-PRESIDENTE Asdo.: Ángel García Seoane
09/11/2011 | Administración LocalMunicipal
Melide
Aprobación, modificación e derrogación ordenanzas municipais

O Pleno da Corporación, en sesión celebrada o día 7 de novembro de 2011 acordou aprobar a imposición/modificación/derrogación de Ordenanzas, o que se expón ao público na Secretaría municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 7 de novembro de 2011 A alcaldesa, Mª Ángeles Vázquez Mejuto
09/11/2011 | Administración LocalMunicipal
Coirós
Padrón abastecimento auga, terceiro trimestre 2011

Mediante acordo da Xunta de Goberno Local de data 25 de outubro de 2011, aprobouse o padrón da taxa municipal de subministro de auga, do terceiro trimestre de 2011. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de editos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse potestativamente recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. Coirós, 31 de outubro de 2011 O ALCALDE Asdo.: Francisco Quintela Requeijo
09/11/2011 | Administración LocalProvincial
Deputación Provincial da Coruña
Intervención Xeral
Subvencións concedidas no terceiro trimestre do 2011 aos concellos da provincia para actividades culturais. Convocatoria do 2011

SUBVENCIÓN PARA ACTIVIDADE XERAL DE CULTURA A CONCELLOS De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, e finalmente na base 56 das de execución do presuposto provincial, faise pública a relación das subvencións concedidas durante o ano 2011 dende 01/07/2011 ata 30/09/2011 As subvencións outorgadas imputáronse á partida 0601/334A/46201 do presuposto provincial. O importe total das subvencións outorgadas foi de 9.985,00 euros, e distribuíuse conforme ó seguinte detalle: A Coruña, 24 de outubro de 2011. O/a presidente/a O/a secretario/a Onesima Mohamed Rayan Ponta Capseta Mouhcin Guidotti Quiralte
09/11/2011 | Administración LocalProvincial
Deputación Provincial da Coruña
Intervención Xeral
Subvencións concedidas no terceiro trimestre do 2011 ás entidades da provincia para actividades deportivas. Convocatoria 2011

De conformidade co disposto no artigo 18 da Lei 38/2003, do 17 de novembro xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13de xuño, de Subvencións de Galicia e finalmente, na base 56 das de execución do presuposto provincial, faise pública a relación das subvencións concedidas durante o ano 2011 dende 01/07/2011 ata 30/09/2011 As subvencións outorgadas imputáronse á partida 0601/341A/481 do presuposto provincial. O importe total das subvencións outorgadas foi de 1.038.655,86 euros, e distribuíuse conforme ó seguinte detalle: A Coruña, 24 de Outubro de 2011 O/A presidente/a O/A Secretario/a Luisa Carmen Allinson Nathan Alfonso Julian Djebari Erraidi
09/11/2011 | Administración LocalProvincial
Deputación Provincial da Coruña
Intervención Xeral
Subvencións concedidas no terceiro trimestre do 2011 ás entidades da provincia para actividades de carácter cultural. Convocatoria do 2011

De conformidade co disposto no artigo 18 da Lei 38/2003, do 17 de novembro xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13de xuño, de Subvencións de Galicia e finalmente, na base 56 das de execución do presuposto provincial, faise pública a relación das subvencións concedidas durante o ano 2011 dende 01/07/2011 ata 30/09/2011 As subvencións outorgadas imputáronse á partida 0601/334A/481 do presuposto provincial. O importe total das subvencións outorgadas foi de 231.430,44 euros, e distribuíuse conforme ó seguinte detalle: A Coruña, 24 de Outubro de 2011 O/A presidente/a O/A Secretario/a Ismene Amostegui Fluriach